alexandrainst/scandi-wiki huggingface dataset:
Alkan

Ein alkan er eitt lívrunnið mýl og er samansett av eini røð av karbonatomum bundin saman við einkultbindingum har allar "leysar" elektronir eru bundnar til hydrogen. Bruttofrymilin fyri eina alkan verður sostatt: CnH2n+2

Alkanir eru alifatiskar og verða nevndar við endingini -an. Alkanir eru mettaðar, t.v.s. at tað er ongin dupultbinding í teimum.

10 tær mest einfaldu alkanirnar eru:
 Methan: CH4
 Ethan: C2H6
 Propan: C3H8
 Butan: C4H10
 Pentan: C5H12
 Hexan: C6H14
 Heptan: C7H16
 Octan: C8H18
 Nonan: C9H20
 Decan: C10H22

Alkanir kunnu eisini sita sum ein síðubólkur á einum størri mýl. Tær verða tá nevndar við endingini -yl. Alkylbólkarnar við 1-10 karbonatomum, vera nevndar:

 Methyl: CH3-
 Ethyl: C2H5-
 Propyl: C3H7-
 Butyl: C4H9-
 Pentyl: C5H11-
 Hexyl: C6H13-
 Heptyl: C7H15-
 Octyl: C8H17-
 Nonyl: C9H19-
 Decyl: C10H21-

Sí eisini 
 Alken

Keldur 
 John McMurry, Fundamentals of Organic Chemistry, Cornell University, 1998

Lívrunnin evnafrøði
Alken

Ein alken er ein alkan við einari ella fleiri dupultbindingum. Bruttofrymilin fyri eina alken verður sostatt: CnH2n (er bert galdandi fyri alkenir við einari dupultbinding).

Alkenir verða nevndar við endingini -en og plássið har dupultbindingin situr verður ásett við einum talið. Alkenir eru ómettaðar, tí at tær hava dupultbinding/ar í sær. Hava tær bert eina dupultbinding, eru tær einkultómettaðar og hava tær fleiri dupultbindingar, eru tær fleirómettaðar.

Nakrar einfaldar alkenir eru:
 Ethen: C2H4 (eisini nevnd ethylen)
 Propen: C3H6
 1-Buten: C4H8
 cis-3-Penten: C5H10

Sì eisini 
 Alkan

Keldur 
 John McMurry, Fundamentals of Organic Chemistry, Cornell University, 1998

Lívrunnin evnafrøði
Moirae

Moirae er ein rokkbólkur, sum vann fyrstu Prix Føroyar-kappingina, í 1995. voc acc-guit Terji T. Rasmussen, voc keyb Kim Hansen, voc perc Kaj Johannesen, guit Hjalti Joensen, bass Mikkjal Joensen.

Útgávur 

 1996 Moirae.
 1998 Sangir úr náttini.

Umframt: 

 1996 Meg minnist eina mynd (skering 3).
 1999 Prix '99 (skering 13).

Føroyskir tónleikabólkar
Annika Hoydal

Annika Hoydal (fødd 19. november 1945) er ein sjónleikari, songkvinna og tónasmiður úr Havn. Hon er limur í bólkinum Harkaliðið. Hon er búsitandi í Danmark har hon m.a. hevur virkað sum sjónleikari á palli, í filmi, sjónvarpi og útvarpi.

Lívsleið 
Annika er fødd í Havn, hon er dóttir føroyska rithøvundan og politikaran Karsten Hoydal og donsku Marie Louise Hoydal, fødd Falk-Rønne. Hon hevur tríggjar brøður: Gunnar, Kjartan og Egil. Hon er uppvaksin í Føroyum og í Ekvador í Suðuramerika, har familjan búði í nøkur ár. Seinni hevur hon eisini búð í Spania og Skotlandi. Í 1973 var hon útbúgvin sum sjónleikari á Statens Teaterskole, men hennara royndir sum sjónleikari byrjaði longu í 1960-árunum við studentakabaret í Hoydølum, og í 1968 spældi hon við í í ”Færinger frænder” á Fiolteatret í Keypmannahavn.

Hon hevur búð í Keypmannahavn í nógv ár og er kend í øllum Norðanlondum og í Týsklandi sum sjónleikarinna. Hon hevur eisini verið sera virkin sum songkvinna. Í 1973 útgav hon plátuna Til børn og vaksin við barnasangum, sum Hans Andrias Djurhuus hevur yrkt. Henda útgávan var útgivin sum CD í 1998. Annika luttók í Dansk Melodi Grand Prix 1979 við sanginum "Aldan", sum hon sjálv hevði gjørt lag til, og sum bróðir hennara Gunnar Hoydal hevur yrkt. Sangurin gjørdist nummar fýra.

Í 1966 sang hon á fyrsta sinni við  Harkaliðnum í Føroyum. Tey gjørdust sera vælumtókt og eru enn virkin av og á, tó við broyttari manning: Annika Hoydal, Jógvan Dahl, Eyðun Mohr Hansen og Kaj Johannesen.

Politikarin Høgni Hoydal er bróðursonur Anniku.

Útgávur

Annika Hoydal 
 1973 Til børn og vaksin LP/CD 1998.
 1977 Annika og Jógvan v/ Jógvan Telling Joensen. LP/MC.
Á hesari plátuni, sum ber áskriftina Fylt nísa er millum annað barnasangurin Beinta, sum er yrktur av Oskar Hermannsson og hevur lag eftir C. Wahl.
 1981 Mit eget land LP/MC 1981/CD 2004.
 1983 Spor í sjónum LP/MC/CD 2004.
 1983 Spor i vandet LP/MC/CD 2004.
 1991 Dulcinea á føroyskum. CD/MC.
 1991 Dulcinea á donskum. CD/MC.
 1997 Havið CD.
 1997 The Ocean CD.
 2000 Stjerner mine venner v/ William Heinesen. CD.
 2005 Til børnini hjá børnunum CD.

Harkaliðið 
Annika Hoydal, Jógvan Telling Joensen, Kári Mouritsen, Jógvan Dahl, umframt Jaspur Petersen (bert á fyrstu útgávuni)
 1969 Úr kabarettini EP.
 1970 Úr kabarettini EP.
 1971 Í dans/eitt kvøldið so síðla S.
 1971 Harkaliðið LP/MC 1990/CD 2001.
 1973 Vind op, vind op i rå/Herr Sinklar S.
 1989 For Sale CD/MC.
 1990 Mjólkavegurin MC.
 1991 Nýtt og grovt gamalt MC/CD 2004 + 1 skering.

Sjónleikir í úrvali

Heiður 
2016 - Vann eina Faroese Music Award í bólkinum Ársins tónleikaheiður.
2016 - Vann eina Faroese Music Award í bólkinum Ársins kvinnuligi ella mannligi sangari í bólkinum Folk, Country og Blues.
2016 - Vann eina Faroese Music Award í bólkinum Ársins útgáva fyri Endurljós.

Keldur 

Føroyskir tónleikarar
Føroyskir sjónleikarar
Føroyskar songkvinnur
Havnafólk
Føðingar í 1945
Harkaliðið

Harkaliðið er ein føroyskur fólkatónleikabólkur. Bólkurin hevur m.a. endurnýggjað føroysk kvæðir og harvið gjørt tey meira kend millum fólk sum annars ikki hava havt áhuga í kvæðunum. Í fyrstuni vóru limirnir í bólkinum hesir: Annika Hoydal, Jógvan Telling Joensen, Kári Mouritsen, Jógvan Dahl, umframt Jaspur Petersen (bert á fyrstu útgávuni).

Spældu á saltsilokonsertini á Drelnesi í mai 2010 
Harkaliðið spældi á stuðulskonsertini, sum var í Saltsiloini á Drelnesi 15. mai 2010. Tey vóru sera væl móttikin, fólk sungu við til kendu sangirnar. Tey sum vóru við í Harkaliðnum á Saltsilokonsertini vóru: Annika Hoydal, Jógvan Dahl, Kaj Johannesen og Eyðun Mohr Hansen.

Útgávur 
 1969 Úr kabarettini EP.
 1970 Úr kabarettini EP.
 1971 Í dans/eitt kvøldið so síðla S.
 1971 Harkaliðið LP/MC 1990/CD 2001.
 1973 Vind op, vind op i rå/Herr Sinklar S.
 1989 For Sale CD/MC.
 1990 Mjólkavegurin MC.
 1991 Nýtt og grovt gamalt MC/CD 2004 + 1 skering.

Føroyskir tónleikabólkar
Phenol

Heitið phenol verður bæði nýtt um eitt ávíst evni og um ein bólk av evnum. Bólkurin phenol eru lívrunnin evni, ið hava ein benzenring við einum hydroxy-bólki (-OH) festum at sær. Evnið phenol er ein phenol uttan síðubólkar á benzenringinum, altso tað einfaldasta phenolið. Phenolir verða nevnd við endingini -phenol. Phenolir hava høg kókipunkt, tí at tey eins og vatn kunnu gera hydrogenbindingar.

Dømi um nøkur phenolir:

Sí eisini 
 Lívrunnin evnafrøði

Lívrunnin evnafrøði
Mark No Limits

Mark No Limits var ein popp- og rokkbólkur úr Tórshavn.

Manning 

 voc guit Teitur Lassen
 voc Malan Eyðunsdóttir (1996- )
 keyb prog Mark Joensen
 guit Johan Ziskason
 bass Hjálmar Hátún (1995) Jens Tummas Ness (1996-97), Egil 'Barc' Hansen (1996 og -99)
 drums Carl Johan Simonsen (1995), Remi Fagereng (1996)
 perc Trygvi Restorff í Brekkunum (1996 og -99).

Útgávur 

 1996 Rain/Close to Me.
 1996 Mark No Limits.

Umframt 

 1995 Rock í Føroyum (skering 7).
 1996 Meg minnist eina mynd (skering 2).
 1997 Kom nú lítli mín (skering 7).
 1999 Prix '99 (skering 12).

Føroyskir tónleikabólkar
Fenerbahçe

Fenerbahçe Spor Kulübü ella FB er eitt ítróttarfelag og fótbóltsfelag úr Istanbul í Turkalandi. Felagið varð stovnað í 1907 og er tað mest vinnandi fótbóltsfelagið í Turkalandi við 18 turkiskum meistaraheitum. Felagið hevur eisini luttikið í evropeiskum fótbólti og hevur í hesum sambandi spælt móti føroyska B36 í Champions League undankappingini í 2006-07. Fenerbahçe vann báðir dystirnir móti B36 og kom víðari, men taptu í 3. rundu móti Dinamo Kiev. Í UEFA Champions League 2007-08 komu teir víðari og komu til kvartfinaluna, sum teir spældu móti enska felagnum Chelsea FC, teir vunnu heimadystin 2-1, men taptu á útivølli 2-0.

Stadion hjá teimum, Fenerbahçe Şükrü Saracoğlu Stadyumu, liggur í býarpartinum  Kadıköy, sum liggur í asiatiska partinum av Istanbul og er tað mest nýmótans fótbóltsstadion'ið í Turkalandi. Tvey onnur feløg, ið kappast móti Fenerbahçe eru Beşiktaş og Galatasaray.

Heiður

Altjóða kappingar
 UEFA Champions League:
 Kvartfinalur (1): 2007–08

 UEFA Europa League:
 Hálvfinalur (1): 2012-13

Turkiskar kappingar 
Turkiska meistaraheitið, vinnarar (18):  1959, 1960-61, 1963-64, 1964-65, 1967-68, 1969-70, 1973-74, 1974-75, 1977-78, 1982-83, 1984-85, 1988-89, 1995-96, 2000-01, 2003-04, 2004-05, 2006-2007, 2010-2011
Nummar tvey (18): 1960, 1961-62, 1966-67, 1970-71, 1972-73, 1975-76, 1976-77, 1979-80, 1983-84, 1989-90, 1991-92, 1993-94, 1997-98, 2001-02, 2005-2006, 2007-2008, 2009-2010, 2011-2012
Turkiska Steypakappingin, vinnarar (5):  1967-68, 1973-74, 1978-79, 1982-83 2011-2012
Numar tvey (9): 1963, 1965, 1989, 1996, 2001, 2005, 2006, 2009, 2010

Keldur

Slóðir 
 Fenerbahçe Spor Kulübü almenna heimasíða

Turkisk fótbóltsfeløg
Enekk

Enekk er fólkatónleikabólkur. voc guit Kári Sverrisson (áður Lamhauge), keyb harm voc Óli Olsen (1993-), bass perc Agnar Lamhauge (1991-97), harm Eyðun Lamhauge (1997), guit Justin Philbrow (1997), el/acc-bass Mikael Blak (2004), drums perc Rógvi á Rógvu (2004), el-guit Heðin Ziska Davidsen (2004). Teirra serliga blandingur av fólkatónleiki og jazz hevur skapt eitt forkunnugt ljóð í føroyska tónleikaheiminum, nevnliga teirra egna.

Útgávur 

 1993 Andlit hins tigandi MC; CD 1995.
 1994 Ver sterk mín sál & MC.
 1997 Fýra nætur fyri jól.
 2004 Meðan vit nærkast jørðini.

Umframt 

 1991 Amnesty tónar skering 11.

Føroyskir tónleikabólkar
200 (rokkbólkur)

200 (Tveyhundrað) er ein føroyskur rokk- og punkbólkur. Navnið kemur av tí, at limirnir í bólkinum eru 200 % fyri loysing. Bólkurin varð stovnaður í 1996, tá ein samlingsfløga "Rock í Føroyum 2" av ymiskum tónleiki í Føroyum skuldi innspælast. Limirnir í bólkinum eru; sang og gittar Niels Arge Galán, bass Mikael Blak, sum eisini spælur í norðurlendska bólkinum Yggdrasil, og trummur Uni Árting. Áðrenn spældu teir allir í einum øðrum bólki sum æt "Mold". Men tá bólkurin "Mold" varð upploystur, valdu Niels Arge Galán, Mikael Blak og Uni Árting at satsa uppá bólkin "200". 

Sangirnir hjá 200 eru allir á føroyskum og eru merktir av skemti og sjálvsironi. Sangurin "Muscleman Blað", sum var ovast á føroyska hittlistanum í fleiri vikur, snúði seg um homoseksuelitet, og her talaði bólkurin at ágangi ímóti teimum samkyndu. Bólkurin kom fram á almenna pallin í 2001 í kappingini "Prix Føroyar" og gjørdist kendur bæði í Føroyum og Íslandi eftir hetta. Á ólavsøku 2005 hevði Norðurlandahúsið, í teirra ólavsøkuframsýning, eitt 2,9 metur høgt roterandi papmaché listaverk, sum var ein fokk jú fingur, og 200 brúkti hetta listaverk sum dekoratión á teirra palli á konsertum.. 

Fløgan Vendetta varð av allscandinavian.com kosin Besta fløguútgáva í Skandinavia 2012.

Konspiratión 

Eftir framførsluna á G! Festivalinum í 2005 við papmasché fokk jú-fingrinum, var ein mynd at síggja á Nym.fo, sum er ein føroysk dagdvølja á netinum við skemti og øðrum, sum vísti 200 á Gøtusandi og eina náttúrumynd frá Mykinesi. Mykines-myndin vísti ein stóran klett, sum lættliga kundi líkst einum fokk jú-fingri. Hugsast kann, at tað var haðani, at Niels og hinir báðir limirnir í bólkinum fingu íblástur til at gera ein stóran fokk jú-fingur.

Útgávur 

 2001 200%. 
 2005 Viva la Republica. 
 2006 Graceland. 
 2008 200 Decibel. 
 2009 Stokkhólmssyndromið. 
 2012 VENDETTA!.

Umframt 

 1997 Rock í Føroyum 2 skering 7. 
 2001 Prix Føroyar 2001 skering 8. 
 2002 Tutl 25 ár – Live 2002 skering 7.

Keldur

Slóðir 

 Heimasíða hjá 200. 
 MySpace síða hjá 200. 
 Lyricwiki - Sangtekstir hjá 200. 

Føroyskir tónleikabólkar
Rokktónleikabólkar
Makrel

Makrel er ein føroyskur rokk tónleikabólkur. Hann var áður nevndur Happy? við Sveini Gaard Olsen á trummum. Makrel gjørdist nummar trý í tónleikakappingini Prix Føroyar 2003.

Limirnir í Makrel 
 Ári Rouch sang 
 Rólant av Reyni guitar
 Rasmus Rasmussen guitar (andaðist 10. oktober 2012)
 Hergeir Staksberg bass 
 Magnus Hansen trummur

Útgávur 
 2003 Makrel Stinkar.
 2004 Wonderland.
 2006 Transcend.

Makrel løg á øðrum útgávum 
 1998 Grótføroyskt undir navninum Happy?. skering 4.
 2003 Prix Krem 2003 skeringar 6 & 11.
 2006 Malagrót skering 10.

Keldur 

Føroyskir tónleikabólkar
Viva la Republica

Viva la Republica er ein tónleikaútgáva hjá føroyska rokkbólkinum 200. Útgávan kom fyrst út sum fløga í 2005 (CD) og síðan sum LP pláta í 2006 (LP).

Sangir á fløguni/plátuni 
 Tað stóra bankaránið
 Mamma
 Tað einasta góða
 Frustreraðir javnaðarmenn
 Fjern den klud
 MF 666
 Hin sambandsflokkurin
 Muscleman-blað
 Null hugsjón
 Sig ikki nei Kaj
 Pillaavmálaráðharrin
 Salt í sárið
 Drotningavitjan
 Punkurin frá helviti #3
 Eg blívi svakur
 Tað er Hemmiligt

Tekstir, løg, tónleikarar, sangarar o.a. 
 Tekstir/løg: 200 (1-14 & 16), Símun úr Konoy (15)
voc guit Niels Arge Galán, bass voc Mikael Blak, drums voc  Uni Árting.
høli Skýrák. húsi Finnur Justinussen/Uni Árting, Niels Arge Galán.

Fløgur
Tónleikaútgávur hjá 200
Wonderland

Wonderland (CD 2004) var onnur fløgan við føroyska tónleikabólkinum Makrel.

 Wonderland
 Walking Away
 Flashback Humour
 Mítt ljós
 Time Is Now
 Recovering
 Imitations
 Drowning
 Opening
 Crime
 Truth Test
 Differences

tekstir Ári Rouch, tónleikur Makrel
vokal Ári Rouch, rh-guit Rólant av Reyni, lead-guit, keyb Rasmus Rasmussen, bass Hergeir Staksberg, trummur Magnus Hansen, keyb Dánjal Gudjónsson (2, 10 & 12), bass progr Jón McBirnie (b 2 & 5, prg 2-3), prod Jón McBirnie.
studio Útvarp Føroya, Skýrák, o.fl. sleeve Høgni Egholm Magnussen (based on artwork by Dave McKean).

Føroyskar tónleikaútgávur
2004
Poetry & Aeroplanes

[]Poetry & Aeroplanes (CD 2003) hjá Teitur Lassen (spjaldur: Teitur), varð givin út altjóða á Universal.

 Sleeping With The Lights On
 I Was Just Thinking
 You’re The Ocean
 Poetry & Aeroplanes
 Josephine
 One And Only
 Rough Around The Edges
 Let’s Go Dancing
 Amanda’s Dream
 Shade Of A Shadow
 To Meet You
 Halfway Between

lyrics/music Teitur Lassen, Jeff Cohen, Matt Bronleewe, o.fl.
voc ac/el-guit piano Teitur Lassen, cello bass el-guit strings  David Mansfield, keyb Patrick Warren/Rupert Hine, bass Jennifer Condos/Pino Palladino, drums  Matt Chamberlain/Jay Bellerose, prod  Rupert Hine
studio El Cortijo Studios (ES), Henson Recording Studios (US), Lawnmower Studios (US)xsleeve Somewhere International.

Á AME í 2005, varð Poetry & Aeroplanes kosin besta fløga 2003-04 og 'Josephine' besti sangur.

Fløgan kom út í USA tveir mánaðar, áðrenn hon fekst í Føroyum. Fyrsta góða árið var fløgan tøk í papphúsa í Føroyum, ið ikki taldi skering 12, hóast hon verður givin í innihaldsyvirlitinum á húsanum.

Teitur Lassen fløgur
Funnings kirkja

Funnings kirkja er ein av gomlu trækirkjunum í Føroyum. Hon varð vígd 30. november 1847 og er tískil yngst av gomlu trækirkjunum. Porkeris kirkja varð eisini vígd í 1847, men nakrar mánaðar frammanundan. Funnings kirkja er harafturat einasta trækirkja og elsta kirkja í Eiðis prestagjaldi. Til 1929, tá Gjáar kirkja varð vígd, var Funnings kirkja eisini sóknarkirkja, ið fevndi um bygdirnar Funning og Gjógv.

Staðið, har kirkjan stendur, verður nevnd niðri í Hólma. Í dag líkist økið ikki einum hólmi, men ein á (Tentlá) rennur norðanfyri kirkjuna; hon er í dag løgd undir heilt.

Kirkjan hevur 10 benkur mannfólkamegin og 9 konufólkamegin. Prædikustólurin er framman fyri fremsta konufólkabonk.

Keldur

Slóðir úteftir 

Funningur
Mentan
Kirkjur í Føroyum
Føroyska Fólkakirkjan
Slættaratindur

Slættaratindur er hægsta fjall í Føroyum. Hann røkkur upp á 880 m.

Eystursíðan er brøtt. Vanliga gøtan niðan á Slættaratind er av Eiðisskarði niðan undir tindin. So verður gingið runt um tindin vestur og norður um og eystur móti tromini. Har er best er at koma niðan á tindin. Tað slepst tó upp sunnanifrá eisini, men har er meiri illgongt. 

Norðanfyri er næsthægsta fjall í Føroyum, Gráfelli. Eystanfyri liggur bygdin Funningur og vestanfyri er Eiði

Keldur 

Fjøll í Føroyum
Eysturoy
Tangz

Tangz er ein rokkbólkur úr Tórshavn. Bólkurin var nummar trý í Prix Føroyar 2001.

Limir í Tangz 
 Rókur J. Jakobsen vocal
 Dánjal Dam á Neystabø keyb. 
 Rói H. Christiansen guitar 
 Halgir W. Arge, drums perc.
 Hallur Johannesen  bass perc'.' 

 Útgávur 
 1999 Undir somu dýnu (ep).

 Umframt 
 1999 Prix ‘99 skering 7.
 2001 Prix Føroyar 2001 skering 3.
 2003 Ung um aldamótið II'' cd1/skering 4.

Føroyskir tónleikabólkar
Rokktónleikabólkar
Undir somu dýnu (ep)

Undir somu dýnu (CD 1999) við Tangz.

Sangir á fløguni 
 Undir somu dýnu
 Vit
 Stundur
 Tað hon ger

Tóneikarar, studio o.a. 
 lyrics Rókur J. Jakobsen, music Tangz.
 voc Rókur J. Jakobsen, 
 keyb. Dánjal D. á Neystabø
 guitar Rói H. Christiansen
 drums perc Halgir W. Arge, 
 bass perc Hallur Johannesen
 studio: Studio Pegasus.

Fløgur
Føroyskar tónleikaútgávur
Kevin Cosgrove

Kevin M. Cosgrove (6. januar, 1955 – 11. september, 2001) úr West Islip, New York var eitt av offrunum í 11. september-yvirgangsálopunum. Cosgrove var fangaður í eini skrivstovu í landnyrðingshorninum á 105. hædd í sunnara torninum. Saman við honum vóru starvsfelagin Dough Cherry og ein annar ónevndur persónur. 

Eftir at hava ringt til skyldfólk ringdi hann til neyðkall (911) um hjálp. Meðan hann enn var á tráðnum skramblaði bygningurin saman kl. 09:59 (14:59 føroyska tíð), og sambandið reyk. Síðstu orð hansara vóru "Oh God! Oh..." (føroyskt: "Á, Gud! Á..."). 

Kevin Cosgrove var varastjóri hjá Aon Corporation. Hann var 46 ára gamal. Líkið varð funnið, áðrenn vika var liðin, og hann varð jarðaður 22. september í St. Patrick-kirkjugarðinum í Huntington, New York. 

Upptøkan av neyðarkallinum varð spæld til rættarmálið hjá Zacarias Moussaoui.

Útvortis slóðir 

 Neyðarkallið flættað saman við myndum av bygninginum. 
 Ein onnur upptøka. 

Amerikanarar
Føðingar í 1955
Andlát í 2001
MC-Hár

MC-Hár er ein føroyskur rokkbólkur. Í 1999 luttóku teir í Prix Froyum og gjørdust nummar trý.

Manning 
Ymisk manning, ið m.a. hevur talt: 
keyb voc Tróndur Bogason Hansen, 
voc Niels Uni Dam, 
voc Allan Mortensen, 
guit Niels Arge Galán, 
guit Jónas Bloch Danielsen, 
guit og sang Torkil Olsen (andaðist 2013)
voc Rókur Jákupsson
Heri Reynheim
trummur Petur Weihe Dalsgaard

Útgávur 

 1998 Framvegis uttan vit (cd).
 1999 Burn Me EP.

Umframt: 

 1995 Rock í Føroyum skering 12.
 1999 Prix ‘99 skeringar 3 & 13.
 2002 Tutl 25 ár – Live 2002 skering 6.
 2003 Prix Krem 2003 skeringar 2 & 12.

Heiður 
Nummar trý í Prix Føroyar 1999.

Føroyskir tónleikabólkar
Rokktónleikabólkar
Framvegis uttan vit (fløga)

Framvegis uttan vit er fløga við MC-Hár útkomin í 1998. Upptøkan fór fram í West River Recording Studio.

Skeringar

Persónar
 Tónleikur: MC-Hár
 Sangur: Spark Buzz N (Niels Uni Dam)
 Ljómborð, vog, prog og perc: Tjé (Tróndur B. Hansen)
 Sangur og klarinet: MC-Allah (Allan Mortensen)
 Sangur og gitar: C-987B (Torkil Olsen)
 Bassur: WWW . shakespeare
 Trummur: Dr. D
 prog: Eyðfinn Drewsen
 Sleeve: Eyðun Jakobsen/Alan Jiménez - Pappagallo, Tjé, Ólavur N. Debess.

KELDUR

Føroyskar tónleikaútgávur
EP (Clickhaze)

EP (CD 2002) við Clickhaze.

 Daylight
 Skirvin Flá
 Sorrig og Glæde
 Frozen Lullaby
 Notes from the Underground
 Indigo Brow

lyrics Petur Pólson (1-2 & 5-6), Jens L. Thomsen (4), Thomas Kingo (5), music Clickhaze (1-2 & 4-6), traditional (3).
voc Eivør Pálsdóttir, voc Petur Pólson, hammond-organ moog ac-bass Mikael Blak, guit Bogi á Lakjuni, drums perc Høgni Lisberg, bass Jens L. Thomsen, guit Jón Tyril, prod Jón Tyril, Clickhaze.
studio Lundgaard Studios (DK), Jak-Zak Studios, Útvarp Føroya (1-3); Norðurlandahúsið (4-6). sleeve Búi Tyril, Jón Tyril.

2002
Føroyskar tónleikaútgávur
Eivør Pálsdóttir (fløga)

Eivør Pálsdóttir (CD 2000) við Eivør Pálsdóttur. Hennara fyrsta solofløga.

 Ástarstund
 Randaðu rósur
 Vakrasti dreymur
 Áh, kundu á tíðarhavi
 Vársins ljóð
 Lítla barnið
 Í Gøtu ein dag
 Silvurkannan
 Føroyar mín móðir
 Jesuspápin
 Som den gyldne Sol frembryder
 Giv Fred framdeles
lyrics/music Eivør Pálsdóttir, o.fl.
voc Eivør Pálsdóttir, voc Hans Jacob á Brúnni (7 & 12), voc Fótatraðk (kvøðing á 7), ac-bass Mikael Blak, guit Búi E. Dam, drums perc Brandur Jacobsen, keyb Tróndur Bogason (1, 3-4 & 7).
studio Focus Recording (DK), Fuglafjarðar Kirkja, Blásatova í Gøtu. sleeve Jonna Klæmintsdóttir/Niels Arge Galán, Uni Árting.

Eivør Pálsdóttir fløgur
Absalon Guttormsen

Absalon Guttormsen (5. mai 1830 – 11. juli 1902) var bóndi í Útistovu á Trøllanesi. Hann var sjálvlærdur lærari í Kalsoynni 1875 – 1893. Hann var virkin í Føringafelag og var frá umleið 1870 íðin fráhaldsmaður, og virkaði fyri at stovna fráhaldsfeløg ymsastaðni, serliga í Norðoyggum og í Eysturoy. Tingmaður fyri Norðuroyggjar 1861 – 1869 og 1873 – 1877. 

Absalon var bóndasonur í Útistovu á Trøllanesi, elstur av 4 systkjum. Hann fór ungur til Tvøroyrar, har hann lærdi til snikkara. Absalon festi eftir pápan, Guttorm Absalonsen, í 1857, 26 ára gamal, og sat við festinum í 39 ár, tá sonurin Poul Johannes tók festið eftir hann. Absalon giftist í 1855 við Ellen Sofie Jensdatter av Viðareiði. Tey fingu 9 børn, ið øll fingu eftirnavnið Østerø.
Absalon var framburðsmaður, og longu í 1865 var hann partaeigari í Norderø Fiskeri- og skibsselskab af 1865, sum árið eftir keypti skonnartina Caprice, 63 registartons til støddar. Endamálið var at reka fiskiskap undir Føroyum og síðani farmasigling afturat. Eftir miseydnaða roynd at reka fiskiskap fór skipið í farmasigling, og í 1871 keypti skiparin, Jóhannes Johansen allan partapeningin. 
Í 1872 var við lóg ásett, at øll børn yvir 7 ára aldur skuldu hava skúlagongd. Absalon átók sær sjálvur at vera lærari í Kalsoynni 1875 til 1893, og í 1895-96 var hann lærari í Kunoy, hóast hann ikki var læraralærdur. Hann var talsmaður fyri at fáa føroyskt mál inn í skúlan og at avtaka uttanatslæruna.
Frá umleið 1870 var Absalon íðin talsmaður fyri fráhaldsrørsluna, ið tók seg upp um hetta mundið. Hann ferðaðist um allar Norðuroyggjar og eystursíðuna á Eysturoynni og eggjaði til at stovna fráhaldsfeløg fyri at tálma stóru rúsdrekkanýtsluni. 
Absalon var íðin tjóðskaparmaður og virkin í Føringafelag. Í blaðgreinum (td. Dimmalætting nr. 49, 1895) streingir hann á fyri at vinna føroyskum máli rættindi í kirkju og á tingi. Hann var tingmaður fyri Norðuroyggjar 1861 – 1869 og 1873 – 1877.
Absalon doyði brádliga á Trøllanesi 11. juli 1902, 72 ára gamal. Hann er grivin á Trøllanesi, har minnissteinur er settur yvir hann. Steinurin hevur hetta ørindi, eftir Símun av Skarði, sum innskrift: 

 Royna alt tað besta kjósa,
 sýna fólki hugsnarleið
 vísa vinum vegin ljósa
 so útrann títt æviskeið

Keldur 
 Hans Jacob Debes: Nú er tann stundin..., Føroya Skúlabókagrunnur 1982, bls. 208 – 211
 Óli Wolles: Absalon Guttormsen á Trøllanesi, Varðin bd 54, Hefti 3-4, 1987, bls. 140 – 174

Føðingar í 1830
Andlát í 1902
Føroyskir bóndir
Føroyskir politikarar
Bókmentavirðisløn Norðurlandaráðsins

Bókmentavirðisløn Norðurlandaráðsins (Nordisk Råds Litteraturpris) varð stovnað av norðurlendsku stjórnunum í 1961. Virðislønin verður latin árliga av Norðurlandaráðinum, fyrstu ferð í 1962. Í 1962 var virðislønin 50.000 dkk. Síðan 1995 hevur hon verið 350.000 dkk.

Virðislønin verður latin fyri eitt bókmentaligt verk skrivað á norðurlendskum máli. Endamálið við virðislønini er at økja um áhugan fyri máli og bókmentum í Norðurlondum og fyri norðurlendska mentanarfelagskapinum.

Higartil hava bert tveir føroyingar fingið Bókmentavirðisløn Norðurlandaráðsins, William Heinesen fekk hana í 1965 fyri Det gode håb og Rói Patursson fekk hana í 1986 fyri yrkingasavnið Líkasum. Tóroddur Poulsen hevur verið tilnevndur seks ferðir: 1996, 2002, 2005, 2009, 2011 og 2014.  Jóanes Nielsen hevur verið tilnevndur fimm ferðir: 1988, 1994, 1999, 2004 og 2013, meðan Carl Jóhan Jensen hevur verið tilnevndur fýra ferðir: 1991, 1998, 2007 og 2008.

Móttakarar

Sí eisini 
 Tilnevningar til Bókmentavirðisløn Norðurlandaráðsins frá Føroyum
 Barna- og Ungdómsbókmentavirðisløn Norðurlandaráðsins
 Umhvørvisvirðisløn Norðurlandaráðsins
 Tónleikavirðisløn norðurlandaráðsins
 Filmvirðisløn Norðurlandaráðsins

Keldur 

Bókmentavirðisløn Norðurlandaráðsins
Bókmenta virðis- og heiðurslønir
Norðurlond
Norðurlendskt samstarv